Webinar – Več kot le obnovljivi viri energije: Družbeni učinek souporabe energije
2025-05-21 00:00 (Europe/Paris) | Splet
21. maj 2025
Splet
Združenje EPEKA, so.p., bo sodelovalo na webinarju – Več kot le obnovljivi viri energije: Družbeni učinek souporabe energije.
Na tem spletnem seminarju bo predstavljeno, kako lokalne oblasti v Valencii (Španija) in Rožnovu pod Radhoštěm (Češka) spreminjajo projekte obnovljivih virov energije v orodja za socialno pravičnost in boj proti energetski revščini. Poleg tehničnih inovacij oba pilotna projekta kažeta, da se boj proti energetski revščini začne z zaupanjem: v institucije, lokalne akterje in med državljani.
Raziskali bodo konkretne ukrepe v zvezi s kolektivno porabo energije v kondominiju in s souporabo energije iz obnovljivih virov, proizvedene na cimeriji. Vse to daleč presega nameščanje sončnih kolektorjev: gre za potovanje o vzpostavljanju dolgoročnih odnosov z ranljivimi skupnostmi za oblikovanje novih modelov upravljanja, ki upoštevajo njihove potrebe in realnost.
Moderiranje: Marine Cornelis, Next Energy Consumer
Govorniki:

Arturo Zea, Fundacija za podnebje in energijo v Valencii
Jan Cieslar, energetski menedžer, Rožnov pod Radhoštěm (s Terezo McLaughlin Váňová)

Spoznajte govornika Artura Zea tako, da preberete najnovejši intervju z njim, v katerem raziskuje pot Valencie pri uresničevanju „pravice do (obnovljive) energije“ za vse.

Združenje EPEKA, so. p., podpirajo:
The post Webinar – Več kot le obnovljivi viri energije: Družbeni učinek souporabe energije appeared first on EPEKA.
Povezava do originalnega članka

Risanje zvoka in DJ delavnica
2025-05-21 11:00 - 13:00 | Maribor center / Kulturni inkubator
Kulturni dnevnik 2024/2025
MKC Maribor se predstavi z enotama Kulturni inkubator in TV Metka.
V Kulturnem inkubatorju bodo otroci na delavnici »Risanje zvoka« spoznali način ustvarjanja vinilnih plošč v VINYL FABRIKI, izvedli nekaj zvočnih eksperimentov in zapeli pesem ali celo kaj zaigrali. Njihova glasba se bo v živo zapisovala na gramofonsko ploščo, ki jo bodo odnesli s seboj v šolo.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Kako so nekoč živeli Mariborčani in Mariborčanke
2025-05-21 11:00 - 13:00 | Maribor center / Muzej NO
Kulturni dnevnik 2024/2025
Muzej narodne osvoboditve Maribor mladim omogoča spoznavanje ustanove in določenega obdobja zgodovine preko vodenega ogleda aktualne razstave kako so nekoč živeli Mariborčani in Mariborčanke, kjer se vrnejo v čas naših prababic in pradedkov. Ugotavljajo, kako so živeli in spoznajo meščansko življenje, različne muzejske predmete, predvsem pa igre in preproste igrače iz tistih časov.
Sledijo delavnice s tematiko Punčke iz cunj, povezane z vsebino razstave.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.
Povezava do originalnega članka

Wedekindova otroška tragedija o odraščanju
2025-05-21 13:00 - 15:00 | Maribor center / Dvorana generala Maistra
Najbolj pa mi je čudno to, da bi se hotel prav s tabo pogovarjat o tem, kako je, ko te ni več…
Wedekindova otroška tragedija o odraščanju se prelije v tukajšnjost-zdajšnjost, zazira se v vprašljive pogoje za zdravo rast in oblikovanje osebnih vrednot, negotovo umeščanje v skupnost, dezorientirano svobodno ljubezensko življenje, bizarne medgeneracijske odnose in stiske, ki neumorno spodnašajo krhek smisel.
Avtorski projekt v dveh dejanjih se razraste iz rojstnodnevne zabave, dogodki prehitevajo misli, dejanja se opotekajo med osamljenostjo, odtujenostjo in strahom. Otroška brezskrbnost je bled spomin, pritiski odločno postavljenih, pogosto nerealnih pričakovanj odraslih visijo nad mladimi glavami kot giljotina, ki se bo vsak hip sprožila.
6 razlogov za obisk

»Naši problemi. Nam veliki, vam banalni. So pa naši.« – Ana
»Prepričajte se, da mladi nismo zafurana generacija.« – Leja
»Za trenutek odložite telefon in dejansko POSLUŠAJTE osebo, saj ji s tem lahko rešite življenje.« – Matic
»Rimljani be like.« – Svit
»Zaradi soundtracka!« – Urban

stARTboks
Platforma v SLG Celje je namenjena dijakom. Zajema raznovrstne oblike vključevanja v gledališče: gledališki studio, oglede predstav in pomenke o njih, pisanje o gledališču in za gledališče ter druge podporne dejavnosti. Zasnovana je kot celovita vadnica empatičnega doživljanja, občutljivosti, čudenja, radovednosti, ustvarjanja in doživljanja lepega, odpornosti proti konformizmu in brezbrižnosti, razkrivanja globlje resnice, uporabe metafore, šiljenja umetniške imaginacije in aktivne participacije posameznika v (gledališki) skupnosti.
Ogled predstave je brezplačen.
Predstava je primerna za mladostnike od 14 leta dalje.
Potrebne so rezervacije na e-naslov misel.vugrinec@nd-mb.si

Povezava do originalnega članka

Jagode čokolada in penina
2025-05-21 19:00 - 22:00 | Okolica / Fontana vin – Vodole, Vodole 2, 2229 Malečnik
Pomlad je tudi čas, ko uživamo v prvih darovih narave. Jagode so eden takšnih sadežev, ki jih ne smemo zamuditi. V kolikor dodamo še čokolado in penino, pa dobimo zmagovalno kombinacijo.
Tokrat vas čaka nepozaben večer poln sadnih in čokoladnih okusov, ki se bodo prepletali z vrhunskimi peninami lokalnih vinarjev.Za vsak okus bomo našli nekaj posebnega – več različnih vrst penin bo poskrbelo za popolno doživetje.
Posebna gostja večera: Izjemna čokoladnica, ki bo predstavila raznolike vrste kakava, čokolade in unikatne tehnike ustvarjanja okusov, ki se popolnoma podajo k jagodam in drugim vrstam sadja.
Večer bo namenjen okušanju, druženju in pozibavanju v živahnih ritmih glasbe, ki nas bo počasi vpeljala v poletne dni.
Število mest je omejeno, zato pohitite s prijavo!Ne zamudite popolnega vinsko-čokoladnega večera na terasi s čudovitim razgledom!

Povezava do originalnega članka

SIMFONIČNI ORKESTER RTV SLOVENIJA
2025-05-21 19:30 - 21:30 | Maribor center / Dvorana Union
5. koncert Orkestrskega cikla 2024/2025
Ob zaključku koncertne sezone se bomo poklonili Simfoničnemu orkestru RTV Slovenija, ki je zgodovino in razvoj slovenske klasične in sodobne glasbe zaznamoval kot malokdo. Pred več kot sedemdesetimi leti je orkester pod vodstvom vidnih slovenskih in tujih dirigentov svoje delovanje zastavil izjemno ambiciozno, o čemer še danes priča niz posnetkov tako del svetovnega klasičnega repertoarja kot tudi pisane palete slovenske glasbe.
Tudi zunaj Slovenije velja orkester za kakovostno in fleksibilno izvajalsko telo ter enakovrednega umetniškega partnerja bleščečih svetovnih glasbenih osebnosti.

Povezava do originalnega članka

Druženje ob barvanju 3D figuric in namiznih igrah
2025-05-22 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 22. maj 2025 // 18.00-22.00 // Kulturni inkubator
MKC Maribor v četrtek, 22. maja 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Delavnica je primerna za vse, ki bi radi brezplačno preizkusili, potrebujejo nasvete ali jih zanima:

izdelava 3d tiskanih izdelkov za namizne igre/wargame/okras/darila;
barvanje zgoraj omenjenega;
priprava plastike za barvanje (predpriprave,osnovna plast -primer, zenitno senčenje);
Podpora pri uporabi čopiča, kontrastnih barv, mokre palete;
namizne igre;
uporaba 3d pisala.

Kako to izgleda? Pridete na delavnico, si izberete eno izmed mnogih 3D tiskanih figuric, vzamete čopič in barve ter jo – pobarvate. Vse, kar pobarvate, lahko brezplačno vzamete domov. Če imate svoje minije in barve, jih lahko prinesete.
Če vam ni do barvanja, je vedno na voljo kdo za igranje namiznih iger. Nekaj pick up gameov (enostavnejših iger) je že v Kulturnem inkubatorju, vedno pa kdo prinese tudi nekaj svojih iger, med katerimi so tudi takšne, ki udeležencem predstavljajo večji izziv.
Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj (igre), skupaj bomo poiskali rešitev.
Potrebujete le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

NAJ MEDI v objemu Najstarejše trte
2025-05-22 19:00 | Maribor center / Najstarejša trta, Vojašniška ulica 8, 2000 Maribor
Ob Svetovnem dnevu čebel vas vabimo na večer medu, vina in kulinaričnih doživetij v objemu Najstarejše trte na svetu.
V edinstvenem ambientu Najstarejše trte boste okušali izbrane medove ter spoznali bogastvo medenih izdelkov Mr. Bee, ki s kakovostjo, lokalnimi sestavinami in inovativnimi pristopi podpirajo trajnostno čebelarstvo ter skrbijo za ohranjanje slovenskih čebeljih tradicij.
Za nepozabno kulinarično doživetje bodo poskrbeli mojstri kuhinje VSGT, ki bodo pripravili domiselne medene koktajle in zasnovali izbrani degustacijski meni s poudarkom na medu.
Večer bodo zaokrožila vina Šumenjak, ki navdušujejo z izrazito sortnostjo, čistostjo in eleganco. Skupaj s skrbno izbranimi hodi bodo oblikovala popolno kulinarično zgodbo.
Pridružite se nam na večeru, ki bo poklon čebelam, vinu in lokalni kulinariki, hkrati pa priložnost za edinstveno gastronomsko doživetje v središču Maribora.
Cena: 45 EUR na osebo
Cena vključuje pethodni degustacijski meni in pet vzorcev vina. Ob predhodni najavi je na voljo tudi brezmesni meni.
Število mest je omejeno. Predhodne rezervacije so obvezne.

Povezava do originalnega članka

Harms je kriv!
2025-05-22 19:00 - 20:00 | Maribor center / Mali oder Narodnega doma Maribor
𝗞𝗼𝗻𝗰𝗲𝗿𝘁 𝗽𝗮𝗱𝗮𝗷𝗼č𝗶𝗵 𝗯𝗮𝗯𝗶𝗰, 𝗸𝗶 𝘀 𝘀𝘂𝗯𝘁𝗶𝗹𝗻𝗼 𝗶𝗿𝗼𝗻𝗶𝗷𝗼 𝗸𝗿𝗶𝘁𝗶𝘇𝗶𝗿𝗮, 𝗸𝗮𝗿 𝘃 𝗱𝗿𝘂ž𝗯𝗶 𝘀𝘁𝗿𝗲𝗺𝗶 𝗸 𝘂𝘀𝘁𝗮𝗹𝗷𝗲𝗻𝗼𝘀𝘁𝗶.
Harmonika kot inštrument. Harmonika kot orodje. Harmonika kot stroj. Harmonika kot ustroj, ki poganja družbeni sistem. Pravzaprav ne samo harmonika. Osrednji scensko-zvočni element je inštrument, sestavljen iz harmonik, mehov in lajn, analognih mehanizmov, delov lutk, tehnologije midi in ur brez kazalcev. Na njem se odvijajo zgodbe o Harmsovih starkah. Avtorstvo: Matija Solce, Daniil Harms Režija, glasba in izvedba: Matija Solce Scenografija: Larisa Kazić Dramaturgija: Miha Razdrih Oblikovanje zvoka: Ivo Gregorec Sedláček Izdelava lutk in scene: Matija Solce, Larisa Kazić, Martin Neduha, Ludek Sedlaž, Ivo Gregorec Sedláček Produkcija: Teatro Matita Koprodukcija: MCLU Koper Trajanje: 50 minut Po predstavi sledi pogovor z ustvarjalcem. Vstopnice na moment.si/samopostrezna ali vstopnice@prestopi.si Vse info: prestopi.si Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Festival Prestopi: HARMS JE KRIV!
2025-05-22 19:00 - 23:00 | Maribor center / Mali oder
Harmonika kot inštrument. Harmonika kot orodje. Harmonika kot stroj. Harmonika kot ustroj, ki poganja družbeni sistem. Pravzaprav ne samo harmonika. Osrednji scensko-zvočni element je inštrument, sestavljen iz harmonik, mehov in lajn, analognih mehanizmov, delov lutk, tehnologije midi in ur brez kazalcev. Na njem se odvijajo zgodbe o Harmsovih starkah, ki se iz atmosfersko bogatih prizorov sprevržejo v sarkastične eksekucije nežnih karakterjev, ustvarjajoč neprestan kontrast razpoloženj in tem. Harmsov nelogični stroj razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa (ali … kogarkoli že).
Harms je umrl zaradi lakote v zaporu, obtožen »protisovjetskega delovanja«. V njegovem rojstnem kraju so leta 2022 odstranili njegov mural. Ker je kriv! Za nič.
Matija Solce, priznani in večkrat nagrajeni lutkovni režiser, igralec, potujoči lutkar, glasbenik, organizator festivalov in aktivist. V svojih delih tesno povezuje glasbo in gledališče, podira stereotipe o lutkovnem gledališču in ga vzpostavlja kot najbolj odprto gledališko formo. Verjame, da umetnost lahko spreminja družbo, če ji dovolimo delovati izven svoje cone udobja. S krsto, polno kosti, in harmoniko je že nekajkrat obšel svet ter igral za najrazličnejše občestvo v zaporih, ašramih, dnevnih sobah in velikih dvoranah mednarodnih festivalov

Povezava do originalnega članka

Koncert zasedbe Aerofonia
2025-05-22 19:30 - 20:30 | Maribor center / Maribor, Slomškov trg 20, v cerkvi
Koncert zasedbe Aerofonia – koncert bza orgle in saksofon
Vrhunski koncert v mariborski stolnici. Na orglah bo igrala Tjaša Drovenik Adamec, na saksofonu pa Weronika Partyka.

Povezava do originalnega članka

Šivalnica popravljalnica: začetni tečaj šivanja
2025-05-23 09:00 - 12:00 | sivalnica-popravljalnica-visit-maribor-pohorje-slovenia-slovenija-2-1
Z iglo, nitjo in šivalnim strojem
Želite spoznati osnove šivanja in se naučiti rokovanja s šivalnim strojem? Pridružite se našemu tečaju, kjer boste spoznali osnovne funkcije šivalnega stroja, naučili se napeljavati niti, izbirati igle in šivati preproste izdelke, kot so torbe, toaletne torbice in t-shirti.
Podrobnosti:

7 srečanj po 3 ure (skupaj 21 ur)

Termini: 4. 4., 11. 4., 18. 4., 25. 4., 9. 5., 16. 5., 23. 5.

Cena: 200 € (s popustom do 26. 3. 175 €)

Število mest: Max. 5 oseb na tečaju

Prijave: Po e-pošti: nina@ninarozina.com ali na telefon: 041 875 759

Ne pozabite na akontacijo 50 € ob prijavi.
Vabljeni, da se pridružite in se naučite novih veščin!

Povezava do originalnega članka

Dnevi knjige v Mariboru - petek (1. dan)
2025-05-23 10:30 - 11:30 | Maribor
10.30, GLAZERJEVA DVORANA UNIVERZITETNE KNJIŽNICE MARIBOR
NOVINARSKA KONFERENCA 28. LITERARNEGA FESTIVALA SLOVENSKI DNEVI KNJIGE V MARIBORU
Predstavitev programa v Mariboru in kratka predstavitev programa v partnerskih mestih.
Organizacija in izvedba: MKC Maribor in Univerzitetna knjižnica Maribor

12.00, UNIVERZITETNA KNJIŽNICA MARIBOR; KNJIŽNO RAZSTAVIŠČE UKM
OTVORITVENI DOGODEK 28. LITERARNEGA FESTIVALA SLOVENSKI DNEVI KNJIGE V MARIBORU – KO TE NAPIŠE KNJIGA 2025
Na otvoritveni slovesnosti bosta predsednica Društva slovenskih književnih prevajalcev Tanja Petrič, v imenu ustanovitelja, in koordinatorica festivala Petra Kolmančič, v imenu pokrovitelja, razglasili prejemnico nagrade Vasje Cerarja za najboljši prevod na področju mladinske književnosti. Obiskovalce in organizatorje bodo pozdravili in nagovorili direktorica Javne agencije za knjigo RS Katja Stergar, predstavnik Mestne občine Maribor, ravnateljica Univerzitetne knjižnice Maribor mag. Dunja Legat in v imenu direktorice Mladinskega kulturnega centra Maribor Marje Guček njena namestnica Lina Valant Sičanović. V skulpturo Časovna kapsula Jožeta Šubica bo vložen izvirni literarni prispevek osrednje gostje festivala Nataše Kramberger. Nastopili bodo Bojan Tomažič, Slobodan Boban Janković in Ema S. s projektom Pijani čoln. Potekalo bo odprtje knjižno-likovne razstave Drevo, beseda in človek, avtorjev Boruta Gombača, Nina Flisarja in Rafaela Kurnika z verzi mariborskih pesnic in pesnikov (nastalih kot odziv na pesem Edvarda Kocbeka Na polju), z izbranimi knjižnimi citati poznavalcev sveta dreves in skulpturami iz stalne zbirke UGM letošnje Prešernove nagrajenke za življenjsko delo, kiparke Dragice Čadež. Otvoritveno slovesnost bosta moderirala Petra Bauman in Nino Flisar.
Organizirata: UKM in MKC Maribor

18.00, LITERARNA HIŠA MARIBOR
KDO SE BOJI NADE GABOROVIČ?
Ob stoletnici rojstva predstavljata Literarna hiša Maribor in njen dolgoletni vodja, pesnik, pisatelj in urednik Marjan Pungartnik podobo in delo pomembne pedagoginje, pisateljice in urednice Nade Gaborovič (1924–2006). K branju iz njenih del, pogovoru o pisateljici in podpisu peticije za postavitev obeležja avtorici je vabljeno širše občinstvo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, GRAJSKA KAVARNA POKRAJINSKEGA MUZEJA MARIBOR
ČLOVEK JE BESEDA IN BESEDA JE LAHKO DREVO – VELIKO PROZNO BRANJE
Na literarnem večeru bodo nastopili ugledni avtorji in avtorice proznih del, ki so tako ali drugače povezana z osrednjo temo festivala, to je naravo ali ekologijo. Z nami bodo prozaist, znan po svojem poetičnem slogu, Vlado Žabot, ki bo bral iz najnovejšega romana Gral, prevajalka Tanja Petrič, ki bo predstavila odlomke iz potopisnega romana Ob jarkih nemško-iranskega pisatelja in publicista Navida Kermanija, dr. Stanislava Chrobáková Repar, slovaško-slovenska književnica in prevajalka, ki bo prebirala odlomke iz svojega esejističnega dela Iniciacije ali književnost onkraj vidnega in žanrsko hibridne zbirke Torzá/Torzi ter pisateljica Anja Mugerli, ki je leta 2024 prejela kresnika za najboljši roman leta Pričakovanja.
Dogodek bo povezovala urednica, novinarka in kritičarka Petra Vidali.
Produkcija: MKC Maribor. Izvedba: MKC Maribor – festival Slovenski dnevi knjige v Mariboru v sodelovanju s Pokrajinskim muzejem Maribor
Dr. Stanislava Chrobáková Repar gostuje v Sloveniji s podporo iz javnih sredstev FPU (Slovaška)

Povezava do originalnega članka

28. festival Slovenski dnevi knjige v Mariboru
2025-05-23 10:30 - 2025-05-31 00:00 | Maribor center / Maribor
Med 23. in 31. majem 28. festival Slovenski dnevi knjige v Mariboru
Mladinski kulturni center Maribor (MKC Maribor) v sodelovanju s partnerji med 23. in 31. majem 2025 organizira festival Slovenski dnevi knjige v Mariboru, ki letos poteka že 28. leto zapored. Festival bo letos potekal pod sloganom “Drevo, beseda in človek”.
Pridružite se nam na različnih lokacijah po Mariboru in uživajte v brezplačnih kulturnih dogodkih, ki bodo združevali literaturo, umetnost in druženje.
Vse festivalske aktivnosti so brezplačne – ne zamudite priložnosti za kulturno obogatitev!

Povezava do originalnega članka

Predstavitev dela udeležencev mojstrske delavnice Ekstremno lutkarstvo.
2025-05-23 17:00 - 18:00 | Maribor center / Mala dvorana Lutkovnega gledališča Maribor
Po petih dnevih intenzivnega dela nam bodo udeleženci predstavili nekaj lastnih prizorov in etud. Veselimo se srečnih ponesrečenosti in mojstrskih duhovitosti.
Delavnica se bo osredotočala na delo treh lutkarjev, ki oživljajo eno samo lutko. Tehnika izvira iz japonskega lutkovnega gledališča bunraku, a vstopamo v polje sodobnega lutkovnega gledališča. Potekala bo pod vodstvom mednarodno uveljavljenega in večkrat nagrajenega mojstra lutkarstva Marka Downa. Vstop prost. Vse info: prestopi.si Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

VinoGrad
2025-05-23 17:00 - 21:00 | Maribor center / Mesarski prehod 5, Maribor
Ostani mlad, pridi na grad!
VinoGrad je enkratna vinska izkušnja, ki združuje mlade vinarje, kulinariko, glasbo in ustvarjalne delavnice v čudovitem ambientu Svečinskega gradu. Na dogodku bo sodelovalo 17 mladih vinarjev, poleg tega pa se bodo obiskovalci lahko udeležili vinske delavnice, se zabavali ob glasbi DJ Galija, uživali v kulinaričnih dobrotah Skunk Urban Kitchen in ustvarili spomine v FotoKišti.
Sodelujoči vinarji:
Hiša vina Doppler, Vino Falot, Vino Gaube, Vino Jamnik, Vinogradništvo Jamšek, Vino Jarc, Vino Kren, Vino Kušter, Vino Leber, Vino Mukenauer, Opok 27, Vinotoč Pliberšek, Vino Valdhuber-Čeh, Vino Valdhuber, Vinska klet na Bregi, Vino Vračko, WineZ.
Prodaja kart:
Bar Panja in Najstarejša trta

Povezava do originalnega članka

VinoGrad
2025-05-23 17:00 - 21:00 | dogodki-17-1

Človek je beseda in beseda je lahko drevo
2025-05-23 19:00 | Maribor center / Grajska kavarna Pokrajinskega muzeja Maribor
Veliko prozno branje 28. festivala Slovenski dnevi knjige v Mariboru
Vabljeni na literarni večer, ki bo raziskoval temo narave in ekologije skozi prozo!
Na dogodku bodo nastopili:

𝐕𝐥𝐚𝐝𝐨 𝐙̌𝐚𝐛𝐨𝐭 – prozaist, znan po svojem poetičnem slogu, ki bo prebral iz odlomkov svojega najnovejšega romana 𝐺𝑟𝑎𝑙.
𝐓𝐚𝐧𝐣𝐚 𝐏𝐞𝐭𝐫𝐢𝐜̌ – priznana prevajalka, ki bo predstavila odlomke iz potopisnega romana 𝑂𝑏 𝑗𝑎𝑟𝑘𝑖ℎ nemško-iranskega pisatelja in publicista Navida Kermanija.
𝐝𝐫. 𝐒𝐭𝐚𝐧𝐢𝐬𝐥𝐚𝐯𝐚 𝐂𝐡𝐫𝐨𝐛𝐚́𝐤𝐨𝐯𝐚́ 𝐑𝐞𝐩𝐚𝐫 – slovaško-slovenska književnica in prevajalka, ki bo prebirala iz svojega esejističnega dela 𝐼𝑛𝑖𝑐𝑖𝑎𝑐𝑖𝑗𝑒 ali književnost onkraj vidnega in zbirke 𝑇𝑜𝑟𝑧á/𝑇𝑜𝑟𝑧𝑖.
𝐀𝐧𝐣𝐚 𝐌𝐮𝐠𝐞𝐫𝐥𝐢 – pisateljica, dobitnica Kresnika 2024 za najboljši roman leta 𝑃𝑟𝑖č𝑎𝑘𝑜𝑣𝑎𝑛𝑗𝑎.

Povezava do originalnega članka

Predavanje: Kaj je dobra psihološka prožnost otrok?
2025-05-23 19:00 - 20:30 | Maribor center / Vetrinjski dvor
Ob evropskem tednu duševnega zdravja Narodni dom Maribor v sodelovanju z UNICEF Slovenija na Glavni trg v Mariboru postavlja 90 šolskih omaric z anonimnimi zgodbami otrok in mladih o duševnih stiskah. V sklopu tega tedna bo v Vetrinjskem dvoru brezplačno predavanje Veronike Gosak univ. prof. defektologije za motnje vedenja in pozornosti ter relacijska zakonska in družinska terapevtka.
Ste si že kdaj zaželeli, da bi lažje razumeli, kaj se dogaja v otroški glavi? Da bi vedeli, kako otroka podpreti pri soočanju z izzivi, ki jih prinaša odraščanje in mu pomagali razviti notranjo moč ter odpornost?
Predavanje je namenjeno staršem otrok, ki želijo bolje razumeti psihološki razvoj svojih otrok in jim pomagati graditi odpornost na vsakodnevne izzive. Osredotočili se bomo na odnose s sorojenci in vrstniki ter na soočanje s potencialno negativnimi situacijami, kot so medvrstniško nasilje in različne oblike spletnega nasilja. Poleg tega bomo raziskali, kako okrepiti kakovostne medsebojne odnose in razviti ustrezne odzive na izzive, da dosežemo pozitivne in pričakovane rezultate. V prvem delu bomo skupaj raziskali ključne mejnike v otrokovem razvoju – kaj se dogaja v njihovih mislih in čustvih ter kako jim lahko starši stojimo ob strani.
V nadaljevanju bomo odkrivali, kako lahko s preprostimi, a učinkovitimi pristopi spodbujamo psihološko prožnost pri otrocih. Dotaknili se bomo izražanja čustev in raziskali, kako lahko starši s svojim vedenjem ustvarimo varno in podporno okolje, v katerem otrok pridobi moč za soočanje z izzivi. Osredotočili se bomo na praktične primere in strategije, ki jih lahko takoj uporabite v vsakdanjem življenju. Glavni cilj predavanja je opremiti vas, starše, z znanjem in orodji, ki vam bodo omogočila, da svojemu otroku pomagate razviti samozavest, prilagodljivost in pozitiven pogled na svet. S praktičnimi nasveti in konkretnimi primeri boste odkrili, kako lahko s svojimi dejanji in besedami soustvarite trdne temelje za srečno, radovedno in predvsem varno otroštvo.
Pridružite se nam in skupaj naredimo korak k bolj samozavestnim in srečnim otrokom!

Povezava do originalnega članka

In ljubezni tudi
2025-05-23 19:00 - 22:30 | Vinske ceste / Pesnica pri Mariboru
Zgodba o ranljivosti in trdoživosti človeka v času vojne
Vabljeni na uprizoritev romana Draga Jančarja In ljubezen tudi, ki bo na sporedu 23. in 27. maja ter 26. junija 2025 ob 19. uri v Dvorani Frana Žižka v SNG Maribor.
Gre za pretresljivo dramsko adaptacijo večplastnega romana, ki skozi usode štirih posameznikov in mesto Maribor osvetljuje čas druge svetovne vojne ter moč ljubezni in sovraštva v najtežjih obdobjih zgodovine. Režijo podpisuje Luka Marcen, uprizoritev pa se odlikuje po hitri montaži prizorov, izpovedni moči in poetični estetiki.
Predstava In ljubezen tudi ni zgolj zgodovinski prikaz, temveč ganljiva zgodba o ranljivosti in trdoživosti človeka v času vojne. Preplet osebnih zgodb, notranjih bojev in dramatičnih srečanj ustvarja močan emocionalni naboj, ki gledalca ne pusti ravnodušnega. Uprizoritev opozarja, da je človečnost vrednota, ki jo je treba ohranjati tudi v najbolj nečloveških časih.
Več informacij:

sng-mb.si/event/in-ljubezen-tudi

Vstopnice so na voljo pri blagajni SNG Maribor.

Povezava do originalnega članka

Razstava Laure Sperl LOW TIDE
2025-05-23 19:00 - 2025-07-17 22:00 | Maribor center / Tkalski prehod 4, 2000 Maribor
Otvoritev razstave
Razstava LOW TIDE, najnovejši projekt avstrijske umetnice Laure Sperl, se osredotoča na obalo kot liminalni prostor med morjem in kopnim, med znanim in neznanim. Ta prehodna pokrajina postane izhodišče za razmislek o procesu nastajanja podobe in reprezentaciji nevidnega. V nizu novih del, ki vključujejo kemigrame, cianotipije, video in prostorsko instalacijo, umetnica preizprašuje meje fotografskega medija ter odpira polje nepredvidljivih transformacij, v katerih nevidno postane vidno. S pomočjo analognih tehnik ter vključevanjem naravnih elementov – morske vode, sončne svetlobe, naplavin – razvija fotografski jezik, ki ni podrejen nadzoru, temveč se odpira nepredvidljivim transformacijam.

Povezava do originalnega članka

Walter Fuego
2025-05-23 19:30 - 22:30 | Maribor center / Hotel Habakuk, Pohorska ulica 59, 2000 Maribor
Akustični večer z duom Walter Fuego – ritem, glas, energija!
S prepoznavnim vokalom, uigrano kitaro in ritmi, ki prebudijo čustva, Walter Fuego ustvarjata akustično doživetje, polno energije, šarma in ritma. Njun zvok združuje latino melodike, flamenco vplive in akustične priredbe pop/rock klasik, ki jih preoblečeta v svežo, osebno interpretacijo.
Znana sta po odrski karizmi, lahkotni interakciji s publiko in strastnem nastopu, kjer nič ni prepuščeno naključju – razen tistega pravega trenutka, ko glasba preprosto steče. Pridite, če iščete večer, ki diši po poletju, svobodi in zvokih, ki ostanejo v spominu.
Walter Fuego sta:
Jurij Mijovič – kitara, vokal
Marko Hrvatin – tolkala, vokal

Povezava do originalnega članka

Torul v Vetrinjcu
2025-05-23 20:00 | Maribor center / Vetrinjc – BarCoda
predstavitev albuma Superposition
Ljubljanski mednarodno aktiven trio Torul se vrača s čisto novim, devetim dolgometražcem, ki so mu dali naslov “Superposition”, s katerim kmalu pričnejo evropsko turnejo v Kinu Šiška, tokrat pa jih bomo videli tudi v Mariboru – v Vetrinjcu! Album je izšel 14. februarja letos pri nemški založbi Infacted Recordings.
Seveda lahko pričakujemo tudi premnoge hite, ki so vse od 2011 kraljevali po mnogih naših in mednarodnih lestvicah ter playlistah. Album Superposition je pred nekaj meseci povil prvi singel, udarni benger “Just Go”, ki je bil predstavljen skupaj z duhovitim pisarniškim videom (povezava spodaj), 6.2. pa še en singel “Conversations” (tudi povezava spodaj).
Tudi preostali albumski material pa ponuja pestro potovanja po različnih emocijah in stilsko prepletanje synthpopa, electropopa, indie popa in synthwavea in še marsičesa, za Torul je namreč značilno radovedno vključevanje najrazličnejših stilskih inspiracij.

Povezava do originalnega članka

RAZPIS »VABLJENI MLADI 2025«
2025-05-24 00:00
RAZPIS »VABLJENI MLADI 2025«
Rok za prijave: 24. maj 2025
Z natečajem Vabljeni mladi 2025 in nagrado Primavera, poimenovano po mojstrovini slikarja
Sandra Botticellija, alegorijo mladosti, Društvo likovnih umetnikov Maribor (DLUM) vabi mlade
likovne in vizualne ustvarjalce, stare do vključno 35 let in delujoče v Sloveniji, ki niso člani DLUM ali
ZDSLU, da se prijavijo na razpis Vabljeni mladi 2025. Razpis omogoča mladim ustvarjalcem, da s
sodelovanjem pritegnejo pozornost strokovne žirije ter si tako pridobijo možnost skupinskega razstavljanja
svojih del v rezidenčni Galeriji DLUM. Nagrada podpira talent in ustvarjalnost, raziskovanje ter drznost
sporočanja.
Med prijavami bo strokovna žirija izbrala tista dela in avtorje, ki se bodo predstavili na
skupinski razstavi v Galeriji Media Nox MKC Maribor na Židovski ulici 12, Maribor. Ob otvoritvi razstave
bodo avtorjem najbolje ocenjenih del podeljene Nagrada Primavera 2025 in dve Listini Primavera 2025.
Trije najbolje ocenjeni avtorji letošnjega natečaja bodo nagrajeni z razstavo v Galeriji DLUM v letu
2026. Razstava bo na ogled od 8. julija do 29. avgusta 2025 v Galeriji Media Nox (MKC Maribor) na
Židovski ulici 12, Maribor.
V promocijske namene bo razstava predstavljena z vabilom, s katalogom oziroma z zloženko, s
spletnimi objavami in objavami v medijih.
Rok za prijavo na razpis je 24. maj 2025.
Prijave ali vprašanja o razpisu pošljite na: galerijadlum@gmail.com

Pogoji sodelovanja:

-prijavijo se lahko mladi avtorji do vključno 35. leta starosti (rojeni v maju 1990 ali mlajši), ki niso
člani DLUM ali ZDSLU;
prijavijo se lahko avtorji, ki se ukvarjajo s klasičnimi ali sodobnimi likovnimi in vizualnimi praksami:
slikarstvo, kiparstvo, risba, grafika, fotografija, instalacija, video, multimedija ter druge sodobne
vizualne prakse;
-posameznik lahko prijavi največ pet različnih del, oziroma vsebinski sklop z od najmanj
tri pa do največ petimi deli, ki pa ne smejo biti starejša od treh let ali predhodno razstavljena
na razstavah Vabljeni mladi;
-prijava naj vsebuje: ime in priimek ustvarjalca_ke, datum rojstva, digitalni vizualni material
prijavljenega projekta, kratek opis koncepta del;
-vsa oddana dela morajo biti označena s podatki: ime in priimek, polni naslov avtorja, naziv dela,
tehnika, podlaga, natančne mere (višina × širina [× globina]), leto nastanka, telefonska številka avtorja
za kontakt, po potrebi tudi označena lega in način postavitve (skica);
-umetniška dela morajo biti prilagojena obsegu zmožnosti galerijskega prostora (višina stropov
350 cm, tloris galerijskega prostora dostopen na povezavi: https://www.medianox.org/galerija-prostor ;
-avtorji se obvezujejo, da bodo ob prijavi ali najkasneje do 17. junija 2024 sporočili tehnične
zahteve za razstavljanje;
-vsa oddana dela morajo biti primerno embalirana, zaščitena, opremljena za varno skladiščenje
in razstavljanje;
-avtorji se obvezujejo, da bodo izbrana dela za skupinsko razstavo dostavili sami ali po pošti
(Društvo likovnih umetnikov (DLUM), Židovska ulica 10, 2000 Maribor), najkasneje do 6. julija
2024.
Vsa razstavljena dela bodo sodelujoči avtorji, po končani razstavi, lahko prevzeli v Galeriji
DLUM, Židovska ulica 10, Maribor, od torka do petka med 10. in 15. uro in soboto med 10. in
13. (ponedeljek zaprto). Dela, ki jih avtorji ne bodo prevzeli do 15. 9. 2025, postanejo last
organizatorja. Z oddajo prijave avtor soglaša in potrjuje, da lahko organizator razstave uporabi
njegova dela za razstavo, promocijo razstave, objavo v katalogu, projekcijah, člankih,
internetnih straneh ali drugih tiskanih in elektronskih medijih brez predhodnega dovoljenja ali
plačil avtorju.

Žirija:
Matjaž Duh, doktor likovnopedagoških znanosti in redni profesor za specialno didaktiko –
področje likovna umetnost. Zaposlen na Pedagoški fakulteti Univerze v Mariboru. Za seboj
ima več kot sto skupinskih in samostojnih razstav doma in v tujini.
Katja Felle, diplomirala iz slikarstva na Akademiji za likovno umetnost in oblikovanje
Univerze v Ljubljani. Leta 2017 je bila sprejeta na magistrski študijski program na Institut für
Kunst im Kontext, Universität der Künste Berlin. Razstavljala je v mnogih galerijah doma in v
tujini. Njena dela so del pomembnih zbirk sodobne umetnosti.
Anja Seničar, diplomirala iz programa Oblikovanja vizualnih komunikacij – smer fotografija
na ALUO v Ljubljani, kjer je obiskovala tudi magistrski študij fotografije. Deluje kot neodvisna
kustosinja, ki od leta 2023 primarno sodeluje z mariborsko Galerijo Tkalka.
Nina Jeza, univerzitetna diplomirana umetnostna zgodovinarka, samozaposlena v kulturi kot
kuratorka, kustosinja in pedagoginja. Dejavno deluje na področju sodobne umetnosti ter je
članica Slovenskega društva likovnih kritikov – SDLK in mednarodnega združenja umetnostnih
kritikov – AICA.
Natalija Juhart Brglez, magistrirala iz likovne pedagogike na Pedagoški fakulteti Univerze v
Mariboru in grafike na Akademiji za likovno umetnost in oblikovanje Univerze v Ljubljani.
Učiteljica likovne umetnosti, ob tem pa kot samozaposlena v kulturi deluje na področju
grafike in pedagogike ter redno razstavlja.
Matej Sitar, umetniški fotograf, arhitekturni fotograf za različne arhitekte in revije, izdaja
omejene naklade fotoknjig pod lastno blagovno znamko The Angry Bat in redno razstavlja v
Sloveniji in tujini.
Sara Nuša Golob Grabner, umetnostna zgodovinarka, neodvisna kustosinja in nagrajena
kritičarka. Strokovna sodelavka Galerije DLUM, kuratorka razstave Vabljeni mladi.

Pregledovalnik fotografij je prazen.

Zadnje objave

KAJ ŽELIŠ POVEDATI?

Nagrajenke DLUM 2024: Natalija Juhart Brglez, Alenka Spacal, Lucija Stramec

MILENKA HOUŠKA PAVLIN – LJUBEZEN KJERKOLI NA SVETU

ALENKA SPACAL – ŽIVO DELO V GALERIJI DLUM

Gregor Pratneker: »V zavetju barv«

Povezava do originalnega članka

Čaga okusov
2025-05-24 00:00 | Maribor center / Mariborska tržnica
Nekaj se kuha!
Čaga okusov, ki bo vsako soboto od 10. maja dalje na Mariborski tržnici ob Dravi, prinaša pravo gurmansko razvajanje. V središču mesta vas bodo razvajali priznani slovenski kuharski mojstri, ki bodo do konca jeseni pripravljali raznolike kulinarične mojstrovine.
Čaka vas bogata izbira sveže pripravljenih jedi ob sproščeni atmosferi z DJ-jem – Od mediteranskih in morskih specialitet, štajerskih klasikov, pečenih reberc in svežih burgerjev, do azijskih dobrot, bao bunsov, prekmurskih langašev, vrhunskih sladic iz Atelier Karim in eksotičnih sadnih presenečenj iz Dubaja. Ne manjkajo niti vegetarijanske jedi in otroški meniji. Piko na i pa dodajo craft piva, koktajli destilarne Svarog in osvežilne pijače z »Čaga šanka«.
Čaga okusov je obvezna sobotna postojanka za vse, ki si želite dobre hrane, prijetnega vzdušja in edinstvenega kulinaričnega doživetja.
Se vidimo na najbolj okusni tržnici poletja!

Povezava do originalnega članka

Rajzefirbčni sprehod: POŠASTI, KI SO USTRAHOVALE MARIBOR
2025-05-24 10:00 | 7cd956dc-0dcb-424c-b949-a0d188e72555
Vabljeni, da se z nami podate na skrivnostno pot skozi zgodbe in legende o pošastih, ki so nekoč v Mariboru burile duhove in prebujale domišljijo.
Bila so leta, ko so se je prebivalstvo Maribora soočalo s pošastmi.
Nekatere zgode in prigode so se končale hitro, celo v nekaj urah, nekatere so ostale nerazjasnjene vse do današnjih dni.
Pošasti so bile so velike in male, z okončinami ali brez, celo imena so imele. Večina se je od Maribora že poslovila, za vsaj enega pa domnevamo, da je morda še vedno tukaj.

Kdaj: Sobota, 24. 5. 2025, ob 10.00
Zbirna točka: Pred Glavno železniško postajo Maribor (pri lokomotivi)
Sprehajalec: Rok Kajzer
Trajanje: 1 – 1,5 ure
Cena sprehoda je 13 € na osebo.

Na sprehod se je potrebno prijaviti!
Prijave zbiramo do petka, 23. maja 2025, do 17.00 na:

e-mail info@rajzefiber.si,
telefon +386 590 21519 in
osebno v trgovini Rajzefiber.

Sprehod se izvede, če so nanj prijavljene minimalno 4 osebe.

Povezava do originalnega članka

Glasbena bolha – Utrip mladih talentov v Mariboru!
2025-05-24 10:00 - 22:30 | Maribor center / Vetrinjski dvor, Vetrinjska ulica 30, Maribor
Maja napovedujemo premierno izvedbo dogodka Glasbena bolha, ki bo v Vetrinjskem dvoru ponudil edinstven prostor za srečevanje, izobraževanje in izražanje mladih glasbenikov.
Povezujemo mlade skozi glasbo in ustvarjalnost Maja napovedujemo premierno izvedbo dogodka Glasbena bolha, ki bo v Vetrinjskem dvoru ponudil edinstven prostor za srečevanje, izobraževanje in izražanje mladih glasbenikov.
Dogodek je zasnovan tako, da bo mladim omogočil neprecenljivo izkušnjo sodelovanja in povezovanja v glasbeni skupnosti.
Urnik:

10.00-13.00 Sokijeva bobnarska in kitarska šola – Glasbena skupnost, ki povezuje!
13.00-19.00 Glasbena bolha: bolšjak glasbil, AV opreme, “bendovskih” majic in drugo
14.00-19.00 Glasbene delavnice z vrhunskimi mentorji
16.00-19.00 Nastopi mladih talentov na odprtem odru
19.30-22.30 Koncert Guilty of Joy s predskupino Mind Juice

Povezava do originalnega članka

Sunset Wine Experience
2025-05-24 11:00 - 17:00 | Maribor center / Ulica Vita Kraigherje 3; Poslovni center Slavija; 11. nadstropje
Doživite čarobnost zlate ure kot še nikoli doslej – v enem izmed najbolj ikoničnih vinogradov v Sloveniji. Pridružite se nam na našem prvem Sunset Wine Experience v petek, 30. maja, s pričetkom ob 17.00, kjer se sončni zahod zlije z vinom v vašem kozarcu.
Vino. Razgled. Nepozabni trenutki. Doživite čarobnost zlate ure kot še nikoli doslej – v enem izmed najbolj ikoničnih vinogradov v Sloveniji.
Pridružite se nam na našem prvem Sunset Wine Experience v petek, 30. maja, s pričetkom ob 17.00, kjer se sončni zahod zlije z vinom v vašem kozarcu.
Kaj vas čaka:

Neomejeno vino in druge pijače – vaš kozarec ne bo prazen
Izbrani prigrizki, ki se odlično podajo k vinu
Presenečenje – nastop saksofonista v živo
Ambientalna glasba za popolno vzdušje

Cena: 40 € na osebo
Pridite zaradi vina. Ostanite zaradi trenutka.
Naj griči zažarijo, glasba vas ponese, in vino pove zgodbo, ki je ne boste pozabili.

Povezava do originalnega članka
